chhatramani/nepal_legal_acts_corpus_nepali huggingface dataset:
ब्रेटन_उड्स_सम्झौता_ऐन_२०१८
Bretton Woods Agreement Act, 1961

४. चन्दाको भुक्तानी: । (क) बैङ्कको सदस्यता स्वीकार गर्नुभन्दा पहिले नेपालले ती शेयरहरूको १/२ भागको बुझाउनु पर्ने चन्दाको रकम बापत देहायबमोजिम बैङ्कलाई बुझाउनु पर्छः- । (१) सो रकमको २ प्रतिशत सुन वा संयुक्त राज्य डलरहरू, र । (२) सो रकमको १८ प्रतिशतको प्रचलित विनिमय दरबमोजिम हुन आएको आफ्नो मुलुकको मुद्रा । (ख) ती शेयरहरूको अर्को १/२ भागको बुझाउनु पर्ने चन्दाको रकम बापत सुन वा संयुक्त राज्य डलरहरूमा बुझाउनु पर्ने २ प्रतिशत भाग र सदस्यको मुद्रामा बुझाउनु पर्ने १८ प्रतिशत भागलाई गभर्नरहरूको बोर्डको प्रस्ताव नं.१२८ बमोजिमको चन्दाको रकमको २ प्रतिशत र १८ प्रतिशत भागको सम्बन्धमा गरिएकै आधारमा, प्रस्ताव नं. १२९ मा लेखिएबमोजिम असूल नगरी बाँकी राखिनेछ । ५. जाहेरी र सूचना पठाउने: बैङ्कको सदस्यता स्वीकार गर्नुभन्दा पहिले नेपालले स्वीकृतिको लिखतलाई हस्ताक्षर गरी दाखिल गर्न र यस प्रस्तावको प्रकरण ६ (घ) र (ङ) मा लेखिएबमोजिम धाराहरूमा हस्ताक्षर गर्न आवश्यक सबै काम कारबाही गरी सकेको छ भन्ने कुराको जाहेरी बैङ्कलाई पठाउनु पर्छ र बैङ्कले ती काम कारबाहीका सम्बन्धमा अनुरोध गरेबमोजिमको सूचना नेपालले बैङ्कलाई पठाउनु पर्छ । ६. सदस्यता स्वीकार गर्ने: नेपालले निम्नलिखित आवश्यकताहरू पूरा गरेको मितिमा यो प्रस्तावको प्रकरण २ मा लेखिएबमोजिम चन्दादाताको रूपमा बैङ्कको एक सदस्य हुनेछः- । (क) अन्तरराष्ट्रिय द्रव्य कोषको सदस्य भै, । (ख) यो प्रस्तावको प्रकरण ४ बमोजिम भुक्तानी मागिएको रकम भुक्तानी गरी, । (ग) यो प्रस्तावको प्रकरण ५ बमोजिम मागिएको जाहेरी र सूचना पठाई, । (घ) नेपालले आफ्नो कानून अनुसार यो प्रस्तावमा लेखिएबमोजिमका सबै शर्त र अवस्थाहरू र धाराहरू स्वीकार गरेकोछ र धाराहरू र यो प्रस्ताव अन्तर्गत आफ्नो सबै दायित्वहरू पूरा गर्नको निमित्त नेपालले आवश्यक सबै कदमहरू उठाई सकेकोछ भन्ने जाहेरीको लिखत संयुक्त राज्य अमेरिकाको सरकारमा दाखिल गरी, । (ङ) संयुक्त राज्य अमेरिकाको सरकारको अभिलेख गृह (आर्चिभस) मा रहेको धाराहरूको मूल प्रतिलिपिमा हस्ताक्षर गरी । ७. सदस्यता स्वीकार गर्ने हद अवधि: नेपालले सन् १९६१, मार्च ३१ सम्ममा यो प्रस्तावबमोजिम बैङ्कको सदस्यता स्वीकार गर्न सक्नेछ, तर असाधारण परिस्थितिले गर्दा यो प्रस्तावबमोजिम नेपालले सदस्यता स्वीकार गर्न सक्ने हद अवधि बढाउनु पर्ने भनी कार्यकारी सञ्चालकहरू देखेमा सो अवधिलाई बढाउन सक्नेछ । अनुसूची - २ । नेपालको सदस्यता बारेको प्रस्ताव । कोष सम्झौताको धाराहरूको धारा २ को दफा २ बमोजिम अन्तरराष्ट्रिय द्रव्य कोषको सदस्यताका लागि नेपाल सरकार, नेपालले सन् १९६० अप्रेल १३ मा निवेदनपत्र दिएको, र । कोषको बाइलजको दफा २१ बमोजिम कार्यकारी सञ्चालकहरूले सो सरकारको प्रतिनिधिहरूसँग परामर्श गरी कार्यकारी सञ्चालकहरूको रायमा नेपाललाई कोषको सदस्यतामा प्रवेश गराउन गभर्नरहरूको बोर्डद्वारा तोकिन सक्ने शर्तहरू मञ्जुर गरेकाले, । गभर्नरहरूको बोर्डले, कार्यकारी सञ्चालकहरूको सिफारिश उपर विचार गरी नेपाललाई देहायका शर्त र अवस्थाहरूमा कोषको सदस्यतामा प्रवेश गराउने प्रस्ताव गरेकोछः- । १. परिभाषा: यो प्रस्तावमा प्रयोग गरिएबमोजिमको- । (क) "कोष" भन्नाले अन्तरराष्ट्रिय द्रव्य कोष सम्झनु पर्छ ।
ब्रेटन_उड्स_सम्झौता_ऐन_२०१८
Bretton Woods Agreement Act, 1961

गभर्नरहरूको बोर्डले, कार्यकारी सञ्चालकहरूको सिफारिश उपर विचार गरी नेपाललाई देहायका शर्त र अवस्थाहरूमा कोषको सदस्यतामा प्रवेश गराउने प्रस्ताव गरेकोछः- । १. परिभाषा: यो प्रस्तावमा प्रयोग गरिएबमोजिमको- । (क) "कोष" भन्नाले अन्तरराष्ट्रिय द्रव्य कोष सम्झनु पर्छ । (ख) "धाराहरू" भन्नाले अन्तरराष्ट्रिय द्रव्य कोषको सम्झौताका धाराहरू सम्झनु पर्छ । (ग) "डलर" भन्नाले सन् १९४४ जुलाई १ मा चालू भएको तौल र नाप (फाइटनेस) को संयुक्त राज्य डलरहरू सम्झनु पर्छ । २. कोटा: नेपालको कोटा ७५,००,००० पचहत्तर लाख डलर हुनेछ । ३. चन्दा: नेपालको चन्दा यसको कोटाको बराबर हुनेछ र चन्दाको घटीमा ३ १/२ प्रतिशत सुन र बाँकी नेपाली मुद्रामा भुक्तानी गरिनेछ । ४. चन्दाको भुक्तानी: सुनमा भुक्तानी गर्नु पर्ने चन्दाको अंश नेपालको तर्फबाट धाराहरूमा दस्तखत भएको दिनसम्ममा भुक्तानी दिनु पर्नेछ । केही गरी नेपालले कोषको सदस्यता प्राप्त नगरेमा यसरी भुक्तानी दिएको सुन कोषले नेपाललाई फर्काइ दिनेछ । सुनमा भुक्तानी नभएको चन्दाको बाँकी अंश तल दिइएको प्रकरण ५ अनुसार नेपाली मुद्रामा प्रारम्भिक सममूल्य (पार भ्यालु) मञ्जुर गरिएको तीसौं दिनभन्दा अगावै भुक्तानी दिइनेछ । ५. सममूल्य (पार भ्यालु) को निर्धारण: कोषले यसरी अनुरोध गरेको ३० दिनभित्र नेपालले आफ्नो मुद्राको प्रस्तावित सममूल्य (पार भ्यालु) को सूचना कोषलाई दिनेछ र उक्त प्रस्तावित सममूल्य (पार भ्यालु) को सूचना कोषले प्राप्त गरेको ६० दिनभित्र नेपाल र कोषको बीचमा मुद्राको प्रारम्भिक सममूल्य (पार भ्यालु) उपर मञ्जुरी गरिनेछ, तर कोषको उक्त ६० दिनको अवधिलाई बढाउन सक्नेछ र सममूल्य (पार भ्यालु) बारे मञ्जुर हुन नपाउँदै उक्त बढाइएको म्याद समाप्त भएमा नेपालले कोषबाट आफूलाई अलग गरेको मानिनेछ । नेपालले सदस्यता स्वीकार गरेको समयमा प्रचलित भई राखेको विनिमय दरलाई सदस्यता स्वीकार गर्ने र यो प्रकरणबमोजिम प्रारम्भिक सममूल्य (पार भ्यालु) निर्धारण गर्ने बीचको अवधिमा कोषसँग अगावै परामर्श गरी परिवर्तन गर्न हुँदैन । ६. कोषसितको विनिमय कारोबार: नेपालले- । (क) माथि उल्लेखित प्रकरण ५ बमोजिम आफ्नो मुद्राको सममूल्य (पार भ्यालु) मा मञ्जुरी भएको तीसौं दिनभन्दा अघि, र । (ख) आफ्नो चन्दा पूरा पूरा भुक्तानी गर्नुभन्दा अघि, कोषसँग विनिमय कारोबार गर्न पाउने छैन । ७. जाहेरी र सूचना: कोषको सदस्यता स्वीकार गर्नुभन्दा पहिले नेपालले स्वीकृतिको लिखतलाई हस्ताक्षर गरी दाखिल गर्न र यस प्रस्तावको प्रकरण ८(क) र (ख) मा लेखिएबमोजिम धाराहरूमा हस्ताक्षर गर्न आवश्यक सबै काम कारबाही गरिसकेको छ भन्ने कुराको जाहेरी कोषलाई पठाउनु पर्छ र कोषले ती काम कारबाहीका सम्बन्धमा अनुरोध गरेबमोजिमको सूचना नेपालले कोषलाई पठाउनु पर्छ । ८. सदस्यता स्वीकार गर्ने: यो प्रस्तावको प्रकरण ७ मा दिइएको शर्तहरू नेपालले पूरा गरेको छ भनी कोषले संयुक्त राज्य अमेरिकाको सरकारलाई सूचना गरेपछि देहायका कुराहरू पूरा गरेको मितिमा नेपाल कोषको सदस्य बन्नेछ :- ।
ब्रेटन_उड्स_सम्झौता_ऐन_२०१८
Bretton Woods Agreement Act, 1961

८. सदस्यता स्वीकार गर्ने: यो प्रस्तावको प्रकरण ७ मा दिइएको शर्तहरू नेपालले पूरा गरेको छ भनी कोषले संयुक्त राज्य अमेरिकाको सरकारलाई सूचना गरेपछि देहायका कुराहरू पूरा गरेको मितिमा नेपाल कोषको सदस्य बन्नेछ :- । (क) नेपालले आफ्नो कानून अनुसार यो प्रस्तावमा उल्लेख गरिएको सबै शर्त र अवस्थाहरू र धाराहरू स्वीकार गरेको छ र धाराहरू र यो प्रस्ताव अन्तर्गतको आफ्नो सबै दायित्वहरू पूरा गर्नको निमित्त नेपालले आवश्यक सबै कदमहरू उठाइसकेको छ भन्ने जाहेरीको लिखत संयुक्त राज्य अमेरिकाको सरकारमा नेपालले दाखिल गर्नु पर्दछ, र । (ख) संयुक्त राज्य अमेरिकाको सरकारको अभिलेख गृह (आर्चिभ्स) मा रहेको धाराहरूको मूल प्रतिलिपिमा नेपालले दस्तखत गर्नुपर्छ । ९. सदस्यता स्वीकार गर्ने हद अवधि: नेपालले यो प्रस्ताव लागू हुने मितिले जुन मिति गभर्नरहरूको बोर्डले यसलाई स्वीकार गरेको मिति हुनेछ ६ महिनाभित्र यो प्रस्तावबमोजिम कोषको सदस्यता स्वीकार गर्न सक्नेछ, तर असाधारण परिस्थितिले गर्दा यो प्रस्तावबमोजिम नेपालले सदस्यता स्वीकार गर्न सक्ने हद अवधि बढाउनु पर्ने भनी कार्यकारी सञ्चालकहरूले देखेमा सो अवधिलाई बढाई पछिल्लो कुनै हद अवधि तोक्न सक्नेछ । अनुसूची - ३ । अन्तरराष्ट्रिय द्रव्य कोषको सम्झौताका धाराहरूको धारा ३ को दफा ४ । दफा-४ मुद्राको सट्टा ऋणपत्रहरू स्वीकार गर्ने: कोषले कुनै पनि सदस्यबाट कोषको साधारण खातामा रहेको सदस्यको मुद्रामध्ये कोषको कारोबार (ट्रान्जाक्सन) र सञ्चालन (अपरेसन) का लागि नचाहिने भनी निर्णय गरे अनुसारको कुनै पनि अंशको सट्टा सदस्यले वा धारा १३ को दफा २ अन्तर्गत सदस्यले मनोनित गरेको डिपोजिटरीले जारी गरेको अविनिमय, निर्ब्याजी र कोषले मागेको बखत मनोनित गरेको डिपोजिटरी कहाँ खोलिएको कोषको खातामा जम्मा गरी अङ्कित मूल्य (फेस भ्याल्यू) मा भुक्तानी दिनुपर्ने नोट वा यस्तै अरू ऋणपत्रहरू स्वीकार गर्नेछ । यो दफा कोषले सदस्यहरूबाट चन्दाको रूपमा प्राप्त गरेको मुद्राको हकमा मात्र लागू हुने नभई कोषलाई अरू प्रकारबाट तिर्नु पर्ने वा कोषले प्राप्त गरी साधारण खातामा रहने जुनसुकै मुद्राको हकमा लागू हुनेछ । अनुसूची-४ । अन्तरराष्ट्रिय पुनर्निर्माण एवं विकास बैङ्कको सम्झौताका धाराहरूको धारा ५, दफा १२ । दफा-१२ मुद्राको मौज्दातको आकृति: बैङ्कले कुनै पनि सदस्यबाट धारा २, दफा ७(१) धारा २ को दफा ७ (१) यो धाराको दफा ५(१) अन्तर्गत प्रत्येक शेयरको मोलको दुई प्रतिशत सुनमा वा संयुक्त राज्य डलरमा भुक्तानी दिनु पर्नेछ र भुक्तानी गर्ने सूचना आएमा, बाँकी अठार प्रतिशत सदस्यको आफ्नो मुद्रामा भुक्तानी दिनु पर्नेछ । अन्तर्गत बैङ्कलाई भुक्तानी गरेको सो सदस्यको मुद्राको कुनै अंशको सट्टा वा यस्ता मुद्रामा दिइएको सापटी चुक्ता गर्दा भुक्तानी बेहोर्न त्यस्तो मुद्राको कुनै अंशको सट्टा र आफ्नो कार्य सञ्चालनमा बैङ्कलाई नचाहिने त्यस्तो मुद्राको कुनै अंशको सट्टा सदस्यको सरकारले वा सदस्यले मनोनित गरेको डिपोजिटरीले निकालेको बेच बिखन गर्न नहुने, निर्ब्याजी र मागेको बखत मनोनित डिपोजिटरीमा बैङ्कको नाउँमा जम्मा गरी सममूल्य (पार भ्यालु) मा भुक्तानी दिनु पर्ने नोट वा यस्तै अरू ऋणपत्रहरू स्वीकार गर्नेछ । अनुसूची-५ । अन्तरराष्ट्रिय द्रव्य कोषको सम्झौताका धाराहरूको धारा ५, दफा १ ।
ब्रेटन_उड्स_सम्झौता_ऐन_२०१८
Bretton Woods Agreement Act, 1961

अनुसूची-५ । अन्तरराष्ट्रिय द्रव्य कोषको सम्झौताका धाराहरूको धारा ५, दफा १ । धारा ५, दफा १ कोषसित व्यवहार गर्ने एजेन्सीहरू: प्रत्येक सदस्यले कोषसित व्यवहार गर्दा आफ्नो खजाना, सेन्ट्रल बैङ्क, स्थिरता ल्याउने कोष (स्टेबिलाइजेसन फण्ड) वा यस्तै फिस्कल एजेन्सीद्वारा गर्नेछ र कोषले यस्तै एजेन्सीहरूसित वा द्वारा मात्रै व्यवहार गर्नेछ । अनुसूची-६ । अन्तरराष्ट्रिय द्रव्य कोषको सम्झौताका धाराहरूको धारा १३, दफा २ । धारा १३ दफा २ डिपोजिटरीहरू: (क) प्रत्येक सदस्य मुलुकले कोषसित रहेको आफ्नो मुद्राको मौज्दातको निमित्त आफ्नो केन्द्रिय बैङ्कलाई डिपोजिटरी मनोनित गर्नेछन् वा सो मुलुकको आफ्नो केन्द्रिय बैङ्क नभएमा कोषलाई मञ्जुर हुने यस्तै अरू संस्थालाई मनोनित गर्नेछन् । (ख) कोषले सबभन्दा बढी कोटा हुने पाँच सदस्यहरूले मनोनित गरेको डिपोजिटरीहरूमा र कोषले छान्ने यस्तै अरू मनोनित डिपोजिटरीहरूमा सुन सहित अरू सम्पत्ति आफ्नो भोग चलनमा राख्न सक्नेछ । प्रारम्भिक तवरले कोषको मौज्दातको कमसेकम आधा आफ्नो प्रादेशिक क्षेत्रभित्र कोषको प्रधान कार्यालय भएको सदस्यले मनोनित गरेको डिपोजिटरीमा राखिनेछ र कमसेकम चालीस प्रतिशत माथि उल्लेखित बाँकी चार सदस्यहरूले मनोनित गरेको डिपोजिटरीहरूमा राखिनेछ । तर पनि, कोषद्वारा हुने सुनको सबै हस्तान्तरण, ढुवानी खर्च र कोषलाई आवश्यक पर्न आउने भनी अंजाम गरिएको खर्चलाई ध्यानमा राखी गरिनेछ । असाधारण अवस्थामा कार्यकारी सञ्चालकहरूले कोषसित रहेको सबै वा केही अंश सुनको मौज्दात उचित तवरले सुरक्षित हुन सक्ने स्थानमा सार्न सक्नेछ । अनुसूची-७ । अन्तरराष्ट्रिय पुनर्निर्माण एवं विकास बैङ्कको सम्झौताका धाराहरूको धारा ५, दफा ११ । दफा ११ डिपोजिटरीहरू: (क) प्रत्येक सदस्य मुलुकले बैङ्कसित रहेको आफ्नो मुद्राको मौज्दातको निमित्त आफ्नो केन्द्रिय बैङ्कलाई डिपोजिटरी मनोनित गर्नेछन् वा सो मुलुकको आफ्नो केन्द्रिय बैङ्क नभएमा बैङ्कलाई मञ्जुर हुने यस्तै अरू संस्थालाई मनोनित गर्नेछन् । (ख) बैङ्कले सबभन्दा बढी संख्यामा शेयर हुने पाँच सदस्यहरूले मनोनित गरेको डिपोजिटरीहरूमा र बैङ्कले छान्ने यस्तै अरू मनोनित डिपोजिटरीहरूमा सुन सहित अरू सम्पत्ति आफ्नो भोग चलनमा राख्न सक्नेछ । प्रारम्भिक तवरले बैङ्कको मौज्दातको कमसेकम आधा आफ्नो प्रादेशिक क्षेत्रभित्र बैङ्कको प्रधान कार्यालय भएको सदस्यले मनोनित गरेको डिपोजिटरीमा राखिनेछ र कमसेकम चालीस प्रतिशत माथि उल्लेखित बाँकी चार सदस्यहरूले मनोनित गरेको डिपोजिटरीहरूमा राखिनेछ । यस्ता डिपोजिटरीहरू मध्ये प्रत्येकले प्रारम्भिक तवरले यसरी मनोनित गर्ने सदस्यको शेयरहरू भुक्तानी गरेको सुनको रकमभन्दा कम नहुने गरी आफूसित राख्न पाउनेछ । तर पनि बैङ्कद्वारा हुने सुनको सबै हस्तान्तरण, ढुवानी खर्च र बैङ्कलाई जरुरत पर्न आउने भनी अंजाम गरिएको खर्चलाई ध्यानमा राखी गरिनेछ । असाधारण अवस्थामा कार्यकारी सञ्चालकहरूले बैङ्कसित मौज्दात रहेको सुनको जम्मै वा केही अंश उचित तवरले सुरक्षित हुन सक्ने ठाउँमा सार्न सक्नेछ । अनुसूची-८ । अन्तरराष्ट्रिय द्रव्य कोषको सम्झौताका धाराहरूको धारा ९ स्थिति, छुट र विशेषाधिकारहरू ।
ब्रेटन_उड्स_सम्झौता_ऐन_२०१८
Bretton Woods Agreement Act, 1961

असाधारण अवस्थामा कार्यकारी सञ्चालकहरूले बैङ्कसित मौज्दात रहेको सुनको जम्मै वा केही अंश उचित तवरले सुरक्षित हुन सक्ने ठाउँमा सार्न सक्नेछ । अनुसूची-८ । अन्तरराष्ट्रिय द्रव्य कोषको सम्झौताका धाराहरूको धारा ९ स्थिति, छुट र विशेषाधिकारहरू । धारा ९ दफा १- धाराको उद्देश्य: कोषलाई सुम्पेका काम पूरा गर्न कोषलाई सामर्थ्य बनाउन यो धारामा दिइएको स्थिति, छुट र विशेषाधिकारहरू प्रत्येक सदस्यको प्रादेशिक क्षेत्रमा कोषलाई दिइनेछ । दफा २ कोष स्थिति: कोष कानूनी मान्यता प्राप्त व्यक्तित्व हुनेछ र कोषलाई विशेषतः देहायको काम गर्ने अधिकार हुनेछ:- । I. ठेक्का लिने, दिने, । II. चल र अचल सम्पत्ति प्राप्त गर्ने वा बिक्री गर्ने, । III. कानूनी कारबाही गर्ने । दफा ३- अदालती कारबाहीबाट छुट: कोष, कोषको सम्पत्ति र जायजथालाई जुनसुकै ठाउँमा भए पनि र जोसँग रहेको भए पनि कुनै कानूनी कारबाहीको प्रयोजनको निमित्त वा कुनै ठेक्काको शर्त मुताबिक कोषले स्पष्ट रुपमा प्रकट गरी छुट त्याग गरेमा सो गरे जति बाहेक सबै किसिमको अदालती कारबाहीबाट छुट पाइनेछ । दफा ४- अरू कारबाहीबाट छुट: कोषको सम्पत्ति र जायजथालाई जुनसुकै ठाउँमा रहे पनि र जोसित रहे पनि कार्यकारिणी वा कानूनी कारबाहीद्वारा खोज तलासी, अधिग्रहण, निस्वामीकरण वा अरू कुनै किसिमको पक्राउबाट छुट पाइनेछ । दफा ५- अभिलेख गृह (आर्चिभ्स) सम्बन्धी छुट: कोषको अभिलेख गृह (आर्चिभ्स) भित्र दखल गर्न सकिने छैन । दफा ६- जायजथामा प्रतिबन्ध नलाग्ने: यस सम्झौताले दिएको कार्य सञ्चालन गर्न आवश्यक भएको हदसम्म कोषको सबै सम्पत्ति र जायजथामा कुनै किसिमको प्रतिबन्ध, नियम, नियन्त्रण र मोराटोरिया लाग्ने छैन । दफा ७- लेखापढी गर्ने विशेषाधिकार: सदस्यहरूले कोषको अफिसियल लेखापढीलाई अरू सदस्यहरूको अफिसियल लेखापढी सरह नै व्यवहार गर्नेछन् । दफा ८- अधिकृत र कर्मचारीहरूको निमित्त छुट र विशेषाधिकार: कोषको सबै गभर्नरहरू, कार्यकारी सञ्चालकहरू, अल्टरनेटहरू, दोस्रो संशोधनद्वारा थप । समितिका सदस्यहरू सम्झौताको धारा १२ दफा ३ (जे) अनुसार नियुक्त भएका प्रतिनिधि र माथि उल्लेख गरिएको कुनै पनि व्यक्तिका सल्लाहकारहरू, अधिकृतहरू र कर्मचारीहरूले :- । I. कोषले छुट त्याग गरेमा बाहेक अफिसियल हैसियतले गरेको काम कार्यहरूमा कानूनी कारबाहीबाट छुट पाउनेछ । II. स्थानीय नागरिक नभएमा, देशान्तरवाससम्बन्धी प्रतिबन्धहरू, विदेशीहरूको रजिस्ट्रेसनसम्बन्धी आवश्यकताहरू, राष्ट्रिय सेवासम्बन्धी दायित्वहरूबाट छुट र विनिमय प्रतिबन्धसम्बन्धी सुविधाहरू सदस्यहरूले अरू सदस्यहरूको सोही समान दर्जाका प्रतिनिधिहरू, अधिकारीवर्गहरू र कर्मचारीहरूलाई दिए सरह नै पाउने छन् । III. सदस्यहरूले अरू सदस्यहरूको लागि सोही समान दर्जाका प्रतिनिधिहरू, अधिकारीवर्गहरू र कर्मचारीहरूलाई दिए सरह नै भ्रमण सुविधा पाउने छन् । दफा ९- करबाट छुट: (क) कोष, यसको जायजथा सम्पत्ति, आम्दानी र यो सम्झौताद्वारा अधिकृत यसको सञ्चालन र कारोबारहरूलाई सबै किसिमको कर सबै किसिमको भन्सार महसूलबाट छुट पाइनेछ । कर वा महसूल भुक्तानी वा असूल गर्ने दायित्वबाट पनि कोषले छुट पाउनेछ ।
ब्रेटन_उड्स_सम्झौता_ऐन_२०१८
Bretton Woods Agreement Act, 1961

दफा ९- करबाट छुट: (क) कोष, यसको जायजथा सम्पत्ति, आम्दानी र यो सम्झौताद्वारा अधिकृत यसको सञ्चालन र कारोबारहरूलाई सबै किसिमको कर सबै किसिमको भन्सार महसूलबाट छुट पाइनेछ । कर वा महसूल भुक्तानी वा असूल गर्ने दायित्वबाट पनि कोषले छुट पाउनेछ । (ख) स्थानीय नागरिक, स्थानीय प्रजा वा अरू स्थानीय राष्ट्रिय नभएका कोषका कार्यकारी सञ्चालकहरू, अल्टरनेटहरू, अधिकारीहरू वा कर्मचारीहरूलाई कोषले दिने तलब र परिलाभमा कुनै पनि कर लिइने छैन । (ग) कोषले निकालेको दायित्व वा सिक्युरिटी र त्यस उपरको लाभांश वा ब्याज लगायतमा जोसित रहेको भए पनि कुनै किसिमको कर लिइने छैन:- । (१) यदि त्यसले सो दायित्व वा सिक्युरिटीलाई मात्र त्यसको सिर्जनाको कारणले फरक व्यवहार गरेको छ भने, वा । (२) यदि त्यस्तो कर व्यवस्थाको निमित्त सम्पूर्ण अधिकार क्षेत्रिय आधार सो दायित्व वा सिक्युरिटी निकालिएको, भुक्तानी गर्नु पर्ने नगरिएको वा भुक्तानी गरिएको ठाउँ वा मुद्रा वा कोषले राखेको कुनै कार्यालय वा कारोबारको स्थान भएमा, । १०. धाराको प्रयोग: प्रत्येक सदस्यले यो धारामा दिइएको सिद्धान्तहरुलाई आफ्नो कानून मुताबिक लागू गराउने उद्देश्यको निमित्त आफ्नो प्रादेशिक क्षेत्रभित्र आवश्यकता अनुसारको कार्य गर्नेछ र आफूले गरेको कामको पूरा विवरणको सूचना कोषलाई दिइनेछ । अनुसूची-९ । अन्तरराष्ट्रिय पुनर्निर्माण एवं विकास बैंकको सम्झौताको धाराहरुको धारा ७ स्थिति, छुट र विशेषाधिकारहरु । धारा ७ दफा १. धाराको उद्देश्य: बैंकलाई सुम्पिएको काम पूरा गर्न बैंकलाई सामर्थ्य बनाउन यो धारामा दिइएको स्थिति, छुट र विशेषाधिकारहरु प्रत्येक सदस्यको प्रादेशिक क्षेत्रमा बैंकलाई दिइनेछ । दफा २. बैंकको स्थिति: बैंक कानूनी मान्यता प्राप्त व्यक्तित्व हुनेछ र बैंकलाई विशेषतः देहायको काम गर्ने अधिकार हुनेछः- । (१) ठेक्का लिने, । (२) चल र अचल सम्पत्ति प्राप्त गर्ने वा बिक्री गर्ने, । (३) कानूनी कारबाही गर्ने । दफा ३. अदालती कारबाहीको सम्बन्धमा बैंकको स्थान: बैंकले आफ्नो कार्यालय भएका वा सेवा वा सूचना स्वीकार गर्नका लागि बैंकले एजेन्ट नियुक्त गरेको वा सिक्युरिटीहरु निकालेको वा ग्यारेन्टी गरेको कुनै सदस्यको प्रादेशिक क्षेत्रमा कानूनबमोजिम अधिकार प्राप्त अदालतमा मात्र बैंकको विरुद्ध कारबाही चलाउन सकिनेछ । सदस्यहरुले वा सदस्यहरुको निमित्त काम गर्ने व्यक्तिहरुले वा सदस्यहरुबाट दाबी लिने व्यक्तिहरुले कुनै कारबाही चलाउन सक्ने छैन । बैंकको सम्पत्ति र जायजथालाई जहाँसुकै रहेको जोसित रहेको भए पनि बैंकको विरुद्ध अन्तिम फैसला हुनुभन्दा अघि पक्राउ, कब्जा वा कुर्किबाट छुट दिइनेछ । दफा ४. जायजथा पक्राउ हुनुबाट छुट: बैंकको सम्पत्ति र जायजथालाई जहाँसुकै रहेको र जोसित रहेको भए पनि कार्यकारिणी वा कानूनी कारबाहीद्वारा खोज तलासी, अधिग्रहण, अपहरण, निस्वामीकरण वा अरु कुनै किसिमको पक्राउबाट छुट पाइनेछ । दफा ५. अभिलेख गृह (आर्चिभ्स) सम्बन्धी छुट: बैंकको अभिलेख गृह (आर्चिभ्स) भित्र दखल गर्न सकिने छैन । दफा ६. जायजथामा प्रतिबन्ध नलाग्ने: यस सम्झौताले दिएको कार्य सञ्चालन गर्न आवश्यक भएको हदसम्म यस सम्झौताको दफाहरुको अधीनमा रही, बैंकको सबै सम्पत्ति र जायजथामा कुनै किसिमको प्रतिबन्ध, नियम, नियन्त्रण र मोराटोरियो लाग्ने छैन ।
ब्रेटन_उड्स_सम्झौता_ऐन_२०१८
Bretton Woods Agreement Act, 1961

दफा ६. जायजथामा प्रतिबन्ध नलाग्ने: यस सम्झौताले दिएको कार्य सञ्चालन गर्न आवश्यक भएको हदसम्म यस सम्झौताको दफाहरुको अधीनमा रही, बैंकको सबै सम्पत्ति र जायजथामा कुनै किसिमको प्रतिबन्ध, नियम, नियन्त्रण र मोराटोरियो लाग्ने छैन । दफा ७. लेखापढी गर्ने विशेषाधिकार: सदस्यहरुले बैंकको अफिसियल लेखापढीलाई अरु सदस्यहरुको अफिसियल लेखापढीलाई सरह नै व्यवहार गर्नेछन् । दफा ८. अधिकृत र कर्मचारीहरुको निमित्त छुट र विशेषाधिकारहरु: बैंकको सबै गभर्नरहरु, कार्यकारी सञ्चालकहरु, अल्टरनेटहरु, अधिकृतहरु र कर्मचारीहरुलेः- । (१) बैंकले छुट त्याग गरेमा बाहेक अफिसियल हैसियतले गरेको काम कार्यहरुमा कानूनी कारबाहीबाट छुट पाउनेछ । (२) स्थानीय नागरिक नभएमा देशान्तरबाससम्बन्धी प्रतिबन्धहरु, विदेशीहरुको रजिष्ट्रेशनसम्बन्धी आवश्यकताहरु, राष्ट्रिय सेवासम्बन्धी दायित्वहरुबाट छुट र विनिमय प्रतिबन्धसम्बन्धी सुविधाहरु सदस्यहरुले अरु सदस्यहरुको सोही समान दर्जाका प्रतिनिधिहरु, अधिकारीवर्गहरु र कर्मचारीहरुलाई दिए सरह नै पाउनेछन् । (३) सदस्यहरुले अरु सदस्यहरुको सोही समान दर्जाका प्रतिनिधिहरु, अधिकारीवर्गहरु र कर्मचारीहरुलाई दिए सरह नै भ्रमण सुविधा पाउनेछन् । दफा ९. करबाट छुट: (क) बैंक, यसको जायजथा, सम्पत्ति, आम्दानी र यो सम्झौताद्वारा अधिकृत यसको सञ्चालन र कारोबारहरुलाई सबै कर र सबै भन्सार महसूलबाट छुट पाइनेछ । कुनै कर वा महसूल वा असुल भुक्तानी गर्ने दायित्वबाट पनि बैंकले छुट पाउनेछ । (ख) स्थानीय नागरिक, स्थानीय प्रजा वा अरु स्थानीय राष्ट्रिय नभएका बैंकका कार्यकारी सञ्चालकहरु, अल्टरनेटहरु, अधिकारीवर्गहरु वा कर्मचारीहरुलाई बैंकले दिने तलब र परिलाभमा कुनै पनि कर लिइने छैन । (ग) बैंकले निकालेको दायित्व र सिक्युरिटी (त्यस उपरको लाभांश वा ब्याज) लगायतमा जोसित रहेको भए पनि कुनै किसिमको कर लिइने छैनः- । (१) यदि त्यसले सो दायित्व वा सिक्युरिटीलाई मात्र त्यसको सिर्जनाको कारणले फरक व्यवहार गरेको छ भने, वा । (२) यदि त्यस्तो कर व्यवस्थाको निमित्त सम्पूर्ण अधिकार क्षेत्रीय आधार सो दायित्व वा सिक्युरिटी निकालिएको, वा भुक्तानी गर्नु पर्ने गरिएको वा भुक्तानी गरिएको ठाउँ वा मुद्रा वा बैंकले राखेको कुनै कार्यालय वा कारोबारको स्थान भएमा । (घ) बैंकले ग्यारेन्टी दिएको कुनै दायित्व वा सिक्युरिटी (त्यसको लाभांश वा ब्याज) लगायतमा जोसित रहेको भए पनि कुनै किसिमको कर लिइने छैनः- । (१) यदि त्यसले सो दायित्व वा सिक्युरिटीलाई बैंकले ग्यारेन्टी गरेको कारणले फरक व्यवहार गरेको छ भने, वा । (२) यदि त्यस्तो कर व्यवस्थाको निमित्त सम्पूर्ण अधिकार क्षेत्रीय आधार बैंकले राखेको कुनै कार्यालय वा कारोबारको स्थान भएमा । १०. धाराको प्रयोग: प्रत्येक सदस्यले यो धारामा दिइएको सिद्धान्तहरु आफ्नो कानून मुताबिक लागू गराउने उद्देश्यको निमित्त आफ्नो प्रादेशिक क्षेत्रभित्र आवश्यकता अनुसारको कार्य गर्नेछ र आफूले गरेको कामको पूरा विवरणको सूचना बैंकलाई दिइनेछ । अनुसूची-१० । अन्तरराष्ट्रिय द्रव्य कोषको सम्झौताको धाराहरुको धारा ८ दफा २(ख) ।
ब्रेटन_उड्स_सम्झौता_ऐन_२०१८
Bretton Woods Agreement Act, 1961

१०. धाराको प्रयोग: प्रत्येक सदस्यले यो धारामा दिइएको सिद्धान्तहरु आफ्नो कानून मुताबिक लागू गराउने उद्देश्यको निमित्त आफ्नो प्रादेशिक क्षेत्रभित्र आवश्यकता अनुसारको कार्य गर्नेछ र आफूले गरेको कामको पूरा विवरणको सूचना बैंकलाई दिइनेछ । अनुसूची-१० । अन्तरराष्ट्रिय द्रव्य कोषको सम्झौताको धाराहरुको धारा ८ दफा २(ख) । धारा ८ दफा २ (ख): यस सम्झौता अनुकूल कायम गरिएको वा लगाइएको कुनै सदस्यको मुद्रा संलग्न हुने र सो सदस्यको विनिमय नियन्त्रण नियमहरुको प्रतिकूल भएको विनिमयसम्बन्धी ठेक्काहरु कुनै सदस्यको प्रादेशिक क्षेत्रभित्र लागू हुने छैन । त्यसको अतिरिक्त सदस्यहरुले आपसी कुराकानीद्वारा कुनै एक सदस्यको विनिमय नियन्त्रण नियमहरुलाई बढी मात्रामा कार्यान्वित गर्ने उद्देश्यले बनेको साधनहरुमा सहयोग गर्न सक्ने छन् तर त्यस्तो साधन र नियमहरु यस सम्झौता अनुकूल हुनुपर्छ । अनुसूची-११ । कोष सम्झौताको धारा १५ । धारा १५ दफा १. विशेष रकम झिक्ने अधिकारलाई बाँडफाँट गर्ने अधिकार: कायम रहेको संचित सम्पत्तिको पूरकको आवश्यकता भएमा सो पूर्ति गर्न विशेष रकम झिक्ने खातामा भागिदार भएका सदस्यहरुलाई विशेष रकम झिक्ने अधिकारको बाँडफाँट गर्न कोषलाई अधिकार हुनेछ । धारा १५ दफा २. विशेष रकम झिक्ने अधिकारको मूल्याङ्कन: विशेष रकम झिक्ने अधिकारहरुको मूल्याङ्कन गर्ने पद्धति कोषले आफ्नो कूल मतदान शक्तिको ७० प्रतिशतको बहुमतले निर्णय गर्नेछ तर मूल्याङ्कन गर्ने प्रचलित पद्धतिमा सैद्धान्तिक वा मौलिक परिवर्तन गर्नु परेमा कोषको आफ्नो कूल मतदान शक्तिको ८५ प्रतिशतको बहुमतको आवश्यकता पर्नेछ । कोष सम्झौताको धारा १६ दफा ३ । धारा १६ दफा ३. अभिलेख र सूचना: विशेष रकम झिक्ने अधिकारहरुको (मौज्दात होल्डिङ्गस) मा हुने सबै हेरफेर कोषले विशेष रकम झिक्ने खातामा अभिलेख गरेपछि मात्र लागू हुनेछ । भागिदारहरुले विशेष रकम झिक्ने अधिकारहरुको प्रयोग यस सम्झौताको जुन उपबन्धको अन्तर्गत गरिएको हो त्यसको सूचना कोषलाई दिइनेछ । कोषले आफ्नो काम कारबाहीको लागि आवश्यक सम्झौताको सूचनाहरु भागिदारहरुबाट पेश गराउन सक्नेछ । कोष सम्झौताको धारा १७ दफा १ । धारा १७ दफा १. भागिदारहरु: आफ्नो कानून अनुसार विशेष रकम झिक्ने खाताको भागिदारको सबै दायित्व वहन गर्न मञ्जुरीको उल्लेख गरिएको लिखत कोषमा दाखिल गर्ने प्रत्येक सदस्य, लिखित दाखिला गरेको मितिदेखि सो खाताको भागिदार हुनेछ तर विशेष रकम झिक्ने अधिकारसम्बन्धी सबै धाराहरु लागू नभएसम्म र सम्पूर्ण कोटाको कम्सेकम ७५ प्रतिशत भएका सदस्यहरुले यस दफा अन्तर्गत लिखित दाखिला नगरेसम्म कुनै सदस्य त्यस्तो भागिदार बन्ने छैन । कोष सम्झौताको धारा २२ । धारा २२. भागिदारहरुको सामान्य दायित्व: यस सम्झौताका अरु धाराहरु अन्तर्गत विशेष रकम झिक्ने अधिकारको सम्बन्धमा ग्रहण गरिएको दायित्वको अतिरिक्त विशेष रकम झिक्ने अधिकारको प्रभावकारी सञ्चालनलाई सुगम पार्न, यस सम्झौता अनुसार विशेष रकम झिक्ने अधिकारहरुको समुचित प्रयोग गर्न तथा विशेष रकम झिक्ने अधिकारलाई अन्तरराष्ट्रिय मौद्रिक पद्धतिमा प्रमुख संचित सम्पत्ति बनाउन प्रत्येक भागिदारको कोष र अरु भागिदारहरुसित सहयोग गर्न स्वीकार गर्दछ । अनुसूची-१२ । कोष सम्झौताको धारा २१ (बी) ।